31/10/2014 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
Convocatoria do programa de subvenciósn a concellos e outras entidades locais da provincia para o desenvolvemento de programas de envellecemento activo para as persoas maiores no ano 2015

É finalidade desta Deputación, a través da presente convocatoria, o impulso de políticas de envellecemento activo, apoiar os concellos e outras entidades locais na creación ou no mantemento de actividades para mellorar a calidade de vida dos veciños e veciñas maiores que permitan que as persoas sigan sas e activas, eviten o deterioro físico e psíquico e que non acaben en procesos de illamento e de exclusión social. As entidades locais poderán solicitar axudas para gastos de mantemento, programas e promoción de actividades sempre que o programa estea especificamente contemplado nesta convocatoria. Poderá solicitarse subvención para o desenvolvemento de un ou varios programas dos que se citan a continuación. Dentro de cada programa poderán executarse un ou varios proxectos/actividades: No caso de solicitar axuda para o código CE-3. Área das persoas maiores na convocatoria FOAXCA terase en conta as seguintes observacións: • Neste código incluiranse como norma xeral proxectos e servizos distintos dos que están comprendidos nesta convocatoria. • Excepcionalmente, os proxectos de envellecemento activo que excedan a contía solicitada de 3000 euros, poderán presentar unha única solicitude a través da convocatoria FOAXCA no código CE-3 para os mesmos programas e nas mesmas condicións, quedando excluídos de solicitar nesta convocatoria. No caso de solicitar axuda para o código EAS-1 proxectos para a prevención do deterioro físico: actividades de ximnasia, mantemento, termalismo social e similares teranse en conta as seguintes observacións: • As prestacións complementarias do SAF deberán solicitarse na convocatoria FOAXCA, código CCB-2 Servizo de axuda no fogar A Sección de Servizos Sociais poderá remitir as peticións ao programa correspondente dentro da mesma convocatoria cando se estime que a solicitude está mal presentada. No caso de que se estime que a petición encaixa noutra convocatoria da Sección de Servizos Sociais (FOAXCA, FOIO0B) poderá realizar o dito cambio, logo do consentimento previo da entidade interesada. Ademais dos requisitos expresados no punto 5 das bases reguladoras, poderán optar aos programas contidos na presente convocatoria todas as entidades locais da provincia: concellos, organismos autónomos municipais, mancomunidades, consorcios e outras agrupacións de municipios. Solicitar axuda nesta convocatoria é compatible con presentar unha solicitude na convocatoria de FOAXCA dirixida ao desenvolvemento de servizos sociais e outra na convocatoria FOIO0B de fomento da igualdade de xénero e loita contra a violencia de xénero, sempre que se axusten ás condicións establecidas nas convocatorias específicas. Ademais da documentación relacionada na base 7.2 das bases reguladoras, as entidades solicitantes teñen que achegar, de xeito telemático: Poderase requirir á entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico indicado. Para a selección das peticións, os servizos técnicos determinarán a adecuación e axuste das actividades que van realizar as entidades locais ás bases da convocatoria. Para o cobramento da subvención as entidades deberán presentar unha conta xustificativa simplificada que comprenda a seguinte documentación: A transversalidade de xénero supón a aplicación do principio de igualdade de oportunidades entre mulleres e homes, de tal modo que se garante o acceso das persoas en igualdade de condicións, se planifiquen as actuacións tendo en conta as desigualdades existentes e se identifiquen e avalíen os resultados producidos para o avance na igualdade real. Terase en conta para a valoración xeral dos proxectos a inclusión do principio de transversalidade de xénero coa finalidade de fomentar a igualdade de oportunidades entre mulleres e homes. A inclusión do principio de transversalidade poderá realizarse en cada unha das fases do proxecto. Poderase incluír a través de: utilización dunha linguaxe non sexista así como no material editado e/ou empregado para a realización da actividade, incluíndo algunha actividade específica de igualdade (formativa, de sensibilización, etc.) dentro do programa solicitado, a través da definición de obxectivos xerais ou específicos en relación coa igualdade de oportunidades entre homes e mulleres, a través da formulación de indicadores avaliativos en relación co fomento da igualdade de xénero, mediante a obtención de datos detallados por sexo, etc. A descrición da inclusión do principio de transversalidade de xénero no programa solicitado realizarase a través do impreso correspondente. A Coruña, 23 de outubro de 2014 O presidente, O secretario, Diego Calvo Pouso José Luis Almau Supervía